Tonni Nielsen fra Oue ved Hobro blev valgt som formand for bestyrelsen, der består af tre personer. På landsplan har partiet omkring 200 medlemmer. De er nu i gang med at samle underskrifter til det kommende valg. - En stor opgave at nå op til de krævede 20.000 underskrifter, erkender den nordjyske regionsformand Tonny Nielsen. Hvis ikke partiet når det denne gang, så kan underskrifterne overføres til næste valg, siger han til P4/Nordjylland. Partiets mærkesager er selvbestemmelse, livskvalitet, engagement og alles lige muligheder. Det opfatter sig selv som et parti på midten i dansk politik. Det er halvandet år siden at centerpartiet blev stiftet af udbryderne fra Kristendemokraterne.

Opsummering:
I aftes holdt det nye parti, Centerpartiet, stiftende generalforsamling for Region Nordjylland. Kun ti personer meldte sig under fanerne, det skriver P4/Nordjylland.